JohanHeinsen/ENO huggingface dataset:
Lolland-Falsters Stifts-Tidende, 1836-01-19
Udenlandsk Politik. Spanien. Madrider-Efterretninger af 29de f. M. omtale Rygtet, at Dronning-Regentinden personligen vilde begive sig til Armeen, for endnu mere at opflamme dens Mod. Den 28de discutere des Finantsloven i Procuradores=Kammeret. Commissionen havde med uvæsentlige Undtagelser andraget paa Udkastets Antagelse. Den ved Antagelsen viste Tillid til Ministeriet, meente den, vilde afgive et eclatant Beviis paa den Enighed, som besjæler alle gode Spaniere. Flere Talere, hvoriblandt Hr. Morense og Grev las Navas, fandt en saa udstrakt bemyndigelse, som den foreslagne, farlig, og mindst kunde man finde sig i, at der ikke er angivet hvilke Hielpekilder, der skulde staae til Ministrenes Raadighed. Der stod saaledes Jntet i Veien for at en eller anden af de transatlantiske Colonier kunde sælges, for med Kjøbesummen at bestride Statsfornødenhederne. Nogle Stemmer i Forsamlingen udtalte lydeligen Ordet Cubak. Da reiste Hr. Mendizaval sig, og bestreed, fuld af ædel Uvillie, slige Formodninger om ham og hans Collegaer. Ministrenes nærværende Fremgangsmaade, skulde, meente han, dog holde dem fri for saadan Mistanke. Og da ogsaa Hr. Martinez de la Rosa med Hensyn til de omtalte Hielpekilder ansaae det meget tilgiveligt, om man foreløbigen ønskede at vide, hvori dette mysteriøse Middel bestod, henviste Hr. Mendizaval til Alt hvad han, alle Tvivlere til Trods, allerede havde udrettet, og anførte til Exempel Provindsial-Juntaernes Underkastelse og Udskrivningen af en Armee paa 100,000 Mand. Fuldkommen Aabenhed, sagde han, i alle hans Forholdsregler, det er det karakteristiske Kjendetegn, som skjelner hans Ministerium fra alle ældre, og holder han sig overbeviist om, at han netop derved, at han aldrig skuffede Folket, vil opnaae Alt hos det. Tilhørerne paa Gallerierne applauderede saa levende, at Præsidenten maatte erindre dem om, at Reglementet modsætter sig slige Manifestationer. Discussionens Fortsættelse blev udsat til næste Session. – Don Carlos har holdt Hærskue ved Onate over 18,000 Mand. De carlistiske Soldater i Navarra ere, den rigelige Tilførsel fra Frankrig uagtet, slet klædte, men Jntet formaaer at ryste deres Tillid. Christinerne synes fornemmelig at have rettet deres Sigte mod Navarra, og at ville udhungre det ved stræng Afspærring. Efter Aftale med Krigsministeren ville Generalerne Evans og Cordova forsøge at besætte Pyrenæerne med 20,000 til 30,000 Mand af den nye Udskrivning. Lord Palmerston har givet alle Chefer paa britiske Krigskibe Befaling til ikke at optage D. Carlos, om han i Nødsfald skulde vise sig ved Kysterne. Sardinien. Fra Ajaccio paa Corsica meldes at et kongeligt Skib havde viist sig for Cagliari og opfordret Commandanten til Underkastelse, men at der blev svaret, at man ventede Kong Carl Alberts truede Expedition med fast Fod, men at man desuagtet vilde underkaste sig, naar han eftergav de resterende Afgifter, til Beløb 60,000 Rd.
Lolland-Falsters Stifts-Tidende, 1836-01-19
Tyrkiet. En ny Flaade bliver udrustet, hvis Bestemmelse endnu ikke vides. Fem Skibe af første Rang ere seilfærdige og fire andre have allerede Skytset ombord. Alle Arter af Forraad ere opdyngede. J Dardanel-Slottene befinde sig 3000 Matroser og Artillerister foruden det der tjenstgjørende Mandskab. Omkostningerne tilveiebringes ved tvungne Laan af Græker, Armenier og Jøder.
Lolland-Falsters Stifts-Tidende, 1836-01-19
Rygtet gaaer, at Porten underhandler med de Forenede Stater og Aftrædelsen til disse af en Øe i Archipelet.
Lolland-Falsters Stifts-Tidende, 1836-01-19
Blandt Nytaars=Gratulanterne udmærkede Baron Segnier, første Præsident for cour royal sig som sædvanligt ved sin bizarre Tale, den sluttede med følgende blomstrende Phrase: "Thronens Arving har i Palmernes Fædreland brudt dette Hæderens Sindbillede, og dermed omvunden det fædrene Scepter. Maatte dog disse krigerske Symboler, være Forbuddene paa sødere Emblemer."Hr. Segnier, – mener Temps – har formodentligen alluderet til Amors og Hymens Roser og Myrther.
Lolland-Falsters Stifts-Tidende, 1836-01-19
Fædrelandet. Provindsialstænderne i Roeskilde. Stænd. Tid. Dobbelt Nr. 3637 og 3839. og Nr. 40 indeholde 1. Sagen Nr. 21, betræffende Udkast til en Forord, om hvad der i Strandings tilfælde skal iagttages. Ved dette Udkast sættes slige Tilfælde under Øvrighedens almindeligere og skarpere Control, Bjerge lønnen fastsættes efter bestemtere Regler, og de ved Loven og den endnu gieldende Anordning af 21 Marts 1705, fastsætte Straffe, ere modificerede og formildede efter Tidens Aand. Efterat Committee Betænkningen var foredraget og Sagen af Forsamlingen discuteret, blev dens Betænkning med enkelte Forandringer afgivet. II. Sagen ang.
Lolland-Falsters Stifts-Tidende, 1836-01-19
Proprietair Neergaards Forslag om en Forandring i Oppebørselen af Fourage til Landmilitair-Etaten. J det Væsentligste gaaer Proponentens Forslag ud paa at Frd. af 28 Juli 1784, især dens 2den 6, nøie maa efterleves og Fourageleverancen stilles til Licitation alternative, deels over den hele samlede Masse til det paa Stedet værende Militair, deels sogneviis. (J denne Leverance deeltager ikke Lolland, Falster, Møen og Amteri Jylland. Sagen blev indstillet til Hs. Maj." allerh. Bestemmelse. Moderne fra den 4de til den 7de Januar incl. foredroges følgende nye Sager: 4) om Hoveriets Ophævelse paa Palles, Rønnebeksholms og LilliendalsGodser; b) om Adskilligt, en friere Handel, Told og Consumtionsvæsenet angaaende, om Kanal- og Lodspenges Nedsættelse, om Jndskrænkning i Prøve rytteres Omstreifen og uberettiget Handels Forebyggelse, (ved Cancellier. Hempel). Andragendet blev taget tilbage, deels fordi adskillige Punkter deri allerede ere under Told-Committeens Behandling, deels fordi andre indeholdes i det af den nævnte Deputerede tidligere indgivne Andragende; c) den kongl. Commissair forelagde Forsamlingen til Overveielse og Betænkning et Udkast til en Placat, indeholdende nærmere Bestemmelse af Trykkefrihedens Grændser. Denne Pl., der er at ansee som et Tillæg til Frd. af 27 Septbr. 1799, gaaer ud paa, at en Forfatter, der paa en utilbørlig Maade har yttret sig angaaende Rigets Forfatning eller dets Love eller Regjeringens Handlinger, men uden at den onde Hensigt er saa umiskjendelig, at han kan dømmes efter Frd. af 27 Septbr. 1799 68 2, 3 eller 7, kan, for den Mangel af pligtskyldig Opmærksomhed, der i alt Fald bliver ham at tilregne, ansees med Pengebøder. Committeens Medlemmer ere: Secret. Algreen-Ussing, Procurator Haagen, Provst Birch, Professor Vang og Grev Holstein. Justitsraad Salicath tog sit Forslag til en Petition om Oprettelsen af et HandelstribunalKbhvn, tilbage. Brændeviinsbrænder J. Sidenius's Forslag om Forandringer i den bestaaende Jagt lovgivning, blev afgjort saaledes, som i et følgende Nr. af Stænd. Tid. vil blive oplyst.
Lolland-Falsters Stifts-Tidende, 1836-01-19
J Anledning af et i Viborg Samler optaget Brev fra Kbhvn, hvori indeholdes en Bedømmelse af Præsidenten i Stænderforsamlingen, Professor Schow, og Dhrr. Deputerede Algreen-Ussing og Proprietair Tutein, (s. d. Bl. Nr. 99 f. A.) og nogle derom indførte bemærkninger i Kjøbenhavnsposten, hvori Brevskriverens Anskuelser ikke ganske billiges, og heller ikke indrømmes, at Algreen-Ussing har afsonet den Synd, han har begaaet mod Trykkefriheden, ved de bekjendte Artikleris "Dagen", bemærker Redacteuren af sidstnævnte Blad, at disse Artikler, hvor tvetydige de (især ved den overdrevne Roes, der tillagdes vor Trykkefrihed) dengang ansaaes for at være, have virket Meget til at fremme det friere Sping, den offentlige Yttringsfrihed hos os har taget, og at Algreen-Ussing, langt fra at have nogen Synd at afsone imod Trykkefriheden, tvertimod bør sættes blandt dens kraftigste Forsvarere. Maaskee, yttres der sluttelig, er den Tid ikke meere fjern, da han vil erholde Leilighed til ogsaa i denne Egenskab at gjøre si Talent og sin Dygtighed gjældende i Stænderforsamlingen lade sourid. RiMed Hensyn til Committee=Beretningen i den holsteenske Stænderforsamling angaaende Offentligheds-Spørgsmaalet, bemærker en Skrivelse fra Holsteen i Hannoversche Zeit. Man seer her paany hvor vanskeligt det er ved tre Personer at constituere en Treenighed. De tre Deputerede, Lock, Falck og Reventlow-Criminil kunne umuligt tilveiebringe Noget af en og samme Form. Lock er, som man veed, meest energisk, Falck vaklende, Reventlow-Criminil decideret mod Offentlighed. Alligevel torde Offentlighedens Seier i Forsamlingen slet ikke være nogen Tvivl underkastet. Fleertallet af Medlemmerne veed, hvad de skylde deres egen Stilling, og Vedligeholdelsen af deres Popularitet.
Lolland-Falsters Stifts-Tidende, 1836-01-19
Det kongl. Generalcommissariats=Collegium anmodes i Kbhpst. om at de Rbd. 16 Sølv aarlig, som efter en nyere Bestemmelse nu tilstaaes de i de forskjellige Casserner indqvarterede Premierlieutenanter, under Navn af Meubel- og Brænde penge, maae, dersom de ikke kunne forhøies til det gamle Beløb Rbd., 32 Sølv aarlig, eller at der dog i det Mindste maa blive leveret en Favn Brænde aarlig, blive givne under en anden benævnelse, da Meubler og Brænde langt fra kunne forskaffes for hiint Beløb. Man skulde troe, siges der, at en Premierlieutenant, efter 12 til 25 Aars Tjeneste, havde fremfor Secondlieutenanten, Bopæl og Brænde frit, men seer man hen til at han ved Avancementet, istedetfor Rbd. 296 Sølv, som var hans hele forhenværende contante Jndtægt, modtager Rbd. 278 Sølv, 2 Værelser uden Meubler samt Brænde kjælder uden Brænde, saa er det vist klart, at han, efter at have tjent 1/4 Seculum, ikke har forbedret sine Kaar meget.
Lolland-Falsters Stifts-Tidende, 1836-01-19
J Anledning af adskillige Rygter, der have været i Omløb, angaaende den sidste Brand i Hunderup, gjør Redactionen af Fyens Stiftstidende, der har søgt at erholde de paalideligste Oplysninger derom, opmærksom paa, at der ifølge disse er den største Sandsynlighed for at Branden er anstiftet ved Riddingshaand, paa en Tid da Eieren af Gaarden var bortreist. Denne beklages saa meget mere, som Assurancen hverken paa Bygningerne eller de øvrige Eiendele, var tilstrækkelig til at dække det ved Branden foranledigede Tab.
Lolland-Falsters Stifts-Tidende, 1836-01-19
Professor David er ankommen til Paris, hvorhan vil opholde sig i Vinter, og agter at sysselsætte sig med videnskabelige Undersøgelser.
Lolland-Falsters Stifts-Tidende, 1836-01-19
J nogle bemærkninger, angaaende Tallotteriet, tilraader Forfatteren i Skanderborg Amtstidende, der nu ogsaa fører Titel af: Horsens Avis, med saa men fyndige Ord, Ophævelsen af Tallotteriet, og anfører iblandt Andet, at mange Bønder der i Egnen synes at tage til Kjøbstaden alene for strax ved Postens Ankomst at erfare, hvilke Nummere den har bragt.
Lolland-Falsters Stifts-Tidende, 1836-01-19
Den 11te dennes, blev i Kbhvn, anstillet en almindelig Undersøgelse, angaaende alle Kasser, som i allervideste Udstrækning kunne kaldes offentlige Det var ikke blot Zahlkammeret, Comminens Oppebørselsvæsen, høitstaaende Kassereres Kasser, samtlige militaire og civile Betalingskasser, men ogsaa Skifterettens, Hospitalernes, ja de forskjellige Ret ters Sportelkasser, der underkastedes en saadan Undersøgelse. Denne omfattende Forholdsregel udførtes overalt paa samme Tid og saa aldeles uventet, at Vedkommende neppe ved Laan eller paa anden Maade kunde finde Leilighed til at dække en mulig Mangel. (Dagen.)¬
Lolland-Falsters Stifts-Tidende, 1836-01-19
J "Dagen" lægger en Forfatter Fattigvæsenernes Regnskabsførere paa Hjertet, at give deres Regnskaber en saa udførlig Fremstilling, at Borgerne faae ikke alene et rigtigt Begreb om Fattigvæsenets Status, men ogsaa Oplysning om, hvorvidt deres Opoffrelser have gavnet. Et saadant Regnskab bør udgives trykt. En blot Henlæggelse paa Raadstuen til Gjennemsyn, er et blot Blændværk – ja endnu mere, et Hykleri. (Dagen.)
Lolland-Falsters Stifts-Tidende, 1836-01-19
Den 5 d. hændtes den Ulykke at 3 vakkre Børn fra Harthe Sogn ved Colding omkom ved paa Hjemveien fra Skolen at gaae over Jsen paa Stallerupgaards Sø. De Tvende, en Pige paa 13 og en Dreng paa 11 Aar, Børn af en Gaardmand, vare ved at ville skyde Gjenvei for at naae nogle Kammerater, slupne igjennem Jsen. Paa deres Raab ilede to raske 1415 Aars Drenge til. Sognefogden Niels Jensens Søn, der kom først, fik fat i Pigen; men Jsen brast og han sank, dog lykkedes det hans Kammerat at trække ham op, ved at række ham en Stok. Paa det Raad at afstaae fra videre Forsøg, svarede han: Vi maae opfylde vor Pligt, om end vort eget Liv tilsættes!" og den modige Dreng krøb atter ud paa et Stykke Jis, for at redde de tvende Sødskende; men Jsen brast anden Gang, og den ædle Dreng druknede ved Siden af dem han vilde redde. Han var sine Forældres Haab, Trøst og forventede Alderdoms Støtte. (H. A.)J Aalborg Avis læses følgende indsendte Stykke"J en By, hvor Betleri er strengt forbudt, hvor det nu ei længere tillades den virksomme Trængende en hellig Aften at indsamle Levningerne af den Overflødighed, hvorpaa ved saadan Leilighed de Fleste mætte sig - maa det i denne Tid have været Enhver paafaldende, at see Skarer af Tiggere, baade i og uden Mundering, f. Ex. Haandværksdrenge, Sjouere, Vægtere, Politibetjente, Stads=, Brand og borgerlige Jægermusicanter a. A. gjennemstrømme Gaderne, for at overtrygle Borgerne. Det vilde derfor være ønskeligt, at see det Spørgsmaal offentlig besvaret. Hvorvidt Sligt er tilladt, saavelsom hvorledes en Borger, naar han ikke har Evne eller Lyst til, paa den Maade at forøde Penge, kan sikkre sig for forommeldte Paatrængenhed. ommeldte Paatrængenhed.
Lolland-Falsters Stifts-Tidende, 1836-01-19
Odense. En fra Gothenborg, for svigagtig Fallit, med Stikbreve efterlyst Groshandler Lid back, en ung Mand, der forestod et agtet Handelshuus, blev Nytaarsmorgen paagreben i Odense, et Øieblik for han vilde stige i Vognen, for at fortsætte Reisen til Hamborg, efter at have overnattet i hiin By. Foruden et Par ladte Pistoler, fandt man hos ham en ikke ubetydelig Summa i Guld.
Lolland-Falsters Stifts-Tidende, 1836-01-19
Af en Bekjendtgjørelse i Gothenborgs Handels tidende, seer man, at alle Bøger, Vexler, Contanter og Penges Værd, tilhørende Handelshuset C. Lidbacks Enke & Comp., hvis Navne han har været berettiget til at underskrive, aldeles savnes.
Lolland-Falsters Stifts-Tidende, 1836-01-19
Blandet. J Paris har et ungt Menneske, paa Grund af Næringssorg og en svækket Helbred, dræbt sig selv ved at tilstoppe alle Aabningerne paa sin Stue og derpaa at antænde en Kulild. Om Maaden, hvorpaa denne virkede, fandtes efter hans Død følgende Beskrivelse, som han strax efter at have antændt Jlden, havde begyndt paa og sandsynligviis fortsat indtil han enten aldeles har tabt sin Besindelse, eller er qvalt. Kuldampens Virkninger ere: først bider en tyk Damp i Øinene, derefter kommer Hovedpine, og Dampen hindrer Lyset i at brænde klart: Alt dette 5 Minutter efter Kullenes Antændelse; Lysetanden forkulles, Hovedpinen er ikke større, Smerten i Øinene tiltager, Hovedpinen ogsaa, Øinene løbe over med Vand. J dette Øieblik kommer en Kone ned ovenfra (her begynder hans Vildelse) man veed ikke hvad man giør, man. . . (her følge nogle ulæselige Ord), Lyset er næsten udslukt, og jeg . .... Rimeligviis er den Ulykkeliges Livslys ogsaa i det samme udslukt. (Dagen.)¬
Lolland-Falsters Stifts-Tidende, 1836-01-19
De store saa meget omtalte Forandringer i den østerrigske Armee, ere nu afgjorte. De tydske Linie-Regimenter og Curassererne, ville for Fremtiden vise sig i blaae Buxer.
Lolland-Falsters Stifts-Tidende, 1836-01-19
Den tyrkiske Keisers Reformer holde lige Skridt, med hans vedvarende Rustninger. Oprettelsen af nye Skoler er nyligen paabuden.
Lolland-Falsters Stifts-Tidende, 1836-01-19
At Lotto-Collectionen i Rødbye formedelst Dødsfald er bleven standset, bekjendtgjøres herved. Bondo. Moltke Hansen.
Lolland-Falsters Stifts-Tidende, 1836-01-19
Hermed et Følgeblad.
Lolland-Falsters Stifts-Tidende, 1836-01-19
Følgeblad. u Wottands Valster, Stift; Widende No 6.
Lolland-Falsters Stifts-Tidende, 1836-01-19
Skibs- og Handels-Efterretninger. Det keiserlige russiske General-Consulat i Kjøbenhavn, bringer gjennem Handelstidenden til offentlig Kundskab, at da den russiske Regjering har Mistanke om, at man vil benytte sig af det russiske Flag for, uden at være udsat for Visitationer af de Magters Skibe, der ere komne overeens om at undersøge og bemægtige sig Skibe, der overskride Forbudet mod Negerhandelen, at kunne drive denne Handel, har den paalagt General-Consulatet at underrette alle Skibsrhedere og Skibsførere, om, at Jngen er berettiget til at benytte det russiske Handelsflag, med mindre han har erholdt den russiske Regjerings Tilladelse dertil, og at et Slaveskib, som farer under russisk Flag og bliver anholdt af nogensomhelst Krydser, i intet Tilfælde kan skyde sig ind under det Flag, det fører, for at reclamere den keiserlige Regjerings Beskyttelse, og derved undgaae den velfortjente Straf.
Lolland-Falsters Stifts-Tidende, 1836-01-19
Literatur. Et tidligere bebudet Skrift om Realunderviisningen af Hr. Pastor P. F. Stenersen Gad, er udkommet fra Pressen under Titel; "Om forberedende og høiere Realunderviisning." Forfatteren søger der at udvikle og understøtte det i "Dansk Ugeskrifte fremsatte Forslag (Foreningen af den militaire Høiskole og den polytechiske Læreanstalt, til et stort polytechisk Universitet) at godtgjøre dets Hensigts mæssighed, baade i og for sig selv, og med Hensyn til de allerede hos os bestaaende Jndretninger, samt Muligheden af dets Udførelse i enkelte Punkter. Selskabet for Trykkefrihedens rette Brug, har endelig udgivet en egentlig Folkebog, i en i det Hele særdeles velvalgt og indholdsrig Samling af fædrelandshistoriske Digte, redigeret af F. Fabricius. (Prisen er 3 Mk. og Bogen indeholder 282 Octav-Sider.
Lolland-Falsters Stifts-Tidende, 1836-01-19
Ved Tallotteriets 1247de Trækning i Vandsbeck udkom: Kjøbenhavns Børscours den 15 Jan. 1836. Hamborg 2 M. - a vista 203. - Species 202. - Disconto 4 pCt. Kongl. Obligationer, uden Renter i Bco. 89. Dito uden Renter i Sedler 89 1/2.
Lolland-Falsters Stifts-Tidende, 1836-01-19
Ledigt Embede. under det danske Cancellie: Ordineret Catechet og første Lærer-Embedet ved Borgerskolen i Roeskilde. Løn 100 Tdr. Byg, betalte efter Capitels=Taxten, samt 160 Rbd. Sedler aarlig, foruden fri Bolig og Høitidsoffer af Menigheden.
Lolland-Falsters Stifts-Tidende, 1836-01-19
Befordring og Afgang. Under det danske Cancellie: Den 2 Januar er Justitsraad og administrerende Directeur ved den almindelige Enkekasse, C. Schram, udnævnt til virkelig Etatsraad. Den 5te, hidtilværende Sognepræst for Dahler Menighed under Ribe Stift, J. B. Stauning, beskikket til Sognepræst for Ulsøe og Braaby Menigheder i Sjælland.
Lolland-Falsters Stifts-Tidende, 1836-01-19
under Slotsbygnings-Commissionen. Den 24 Novbr. 1835 er Krigsassessor og Fuldmægtig i General commissariats=Collegiets Bogholder-Contoir, D. C. Petersen, allernaadigst udnævnt til at besørge Kassererforretningerne ved Christiansborg Slotsbygning.
Lolland-Falsters Stifts-Tidende, 1836-01-19
Under nærværende Vacance i Nykjøbing Sognekald, udfører Catechet Schierning de ministerielle Forretninger i Ugen fra den 17 til den 24 Jan. 1836, paa hvilken Dag Pastor Koch i Horbeløv prædiker i Nykjøbing og Anneret Sydstofte Kirker. Gudstjenesten begynder paa sidste Sted, Kl. 9 Formiddag og paa det første Kl. imellem 12 og 1.
Lolland-Falsters Stifts-Tidende, 1836-01-19
Bekiendtgjørelser. Da jeg nylig har etableret mig i Nakskovs Tillegade som Vævermester, og i flere Aar har arbeidet i Kjøbenhavn, giver jeg mig herved den Frihed at anbefale mig til enhver som vil forunde mig Arbeide. Jeg forfærdiger alle Slags uldent og linnet Væverarbeide, Dreiler, Damask Dreiler, og af det sidste kan jeg forevise mange udsøgte smukke Mynstre, Lovende reel og billig Behandling. Nakskov den 15 Jan. 1836. Ærbødigst. Chr. Petersen, Vævermester. 123 Rbd. 56 s. S. T. kan mod lovbefalet Sikkerhed, strax erholdes tillaans af Baadesgaards Godses Overformynderies Midler. Gloslunde den 17 Jan. 1836. H. Møller.
Lolland-Falsters Stifts-Tidende, 1836-01-19
Nakskov. J Anledning af Hs. Majestæts høje Fødseldsdag, bliver Bal og Soupee i Harmonien som sædvanlig, den 28 Januar førstkommende.
Lolland-Falsters Stifts-Tidende, 1836-01-19
Auctions=Placat. Tirsdagen den 26 Januar d. A., om Formiddagen Kl. 10, bliver paa Gaarden Nye Kirstineberg afholdt offentlig Auction over circa 78 Favne Bøgebrænde, hvoriblandt endeel tjenlig til Gavntræe, og circa 8 Favne Ellebrænde, hvilket alt er henstaaende paa samme Gaard; hvortil de Lysthavende herved indbydes. Falsters Birk, den 18 Jan. 1836. Krüger.
Lolland-Falsters Stifts-Tidende, 1836-01-19
Jndkaldelse.
Lolland-Falsters Stifts-Tidende, 1836-01-19
Ved Proclama af Dags Dato, som tinglæses ved Over og Underretten, ere Creditorerne i afgangne Ungkarl Hans Peder Olsens Stervboe af Gunsemagle paa Falster, indkaldte med 12 Ugers Varsel til at anmelde deres Fordringer paa bemeldte Boe for undertegnede Skifteforvalter, hvilket herved endvidere bekjendtgjøres. Falsters Birk, den 14 Januar 1836. Krüger.
Lolland-Falsters Stifts-Tidende, 1836-01-19
At jeg i Anledning af Branddirecteuren paa Falster Cancellieraad Brochs dødelige Afgang og ifølge allerhøieste Rescript af 30te f. M. har overtaget de til Branddirecteur-Embedet henhørende Forretninger i Falsters Birks Jurisdictions district, bekjendtgjøres herved til Enhvers Efterretning i dette District. Falsters Birk, den 9 Jan. 1836. Krüger.
Lolland-Falsters Stifts-Tidende, 1836-01-19
En duelig Avlskarl kan til første Mai faae Condition naar han henvender sig til Stadthauptmand Schulz i Nykjøbing.
Lolland-Falsters Stifts-Tidende, 1836-01-19
En Meierske, der kan forevise paalidelige Vidnesbyrd, om hendes Duelighed, kan til førstkommende 1ste Mai erholde Tjeneste paa en Herregaard paa Falster. Adressecontoiret anviser.
Lolland-Falsters Stifts-Tidende, 1836-01-19
158 Rbd. 2 s. S. og T., Umyndiges Midler under Baroniet Juellinges Overformynderie, kan strax faaes til Laans mod anordnet Sikkerhed. Juellinge, den 14 Januar 1836. Rostrup.
Lolland-Falsters Stifts-Tidende, 1836-01-19
Mandagen den 8 Februar d. A., om Formiddagen Kl. 10, bliver paa Grevskabets Skriverstue paa Knuhlenborg, afholdt en Skiftesamling i Stervboet efter den afdøde Enke Maren Andersdatter og hendes forhen afdøde Mand Gaardmand Jens Christensen Kul i Blands Bye, Stokkemarke Sogn, hvorved disses Arvinger, samt Værgerne for de deraf umyndige, maae møde for at lagttage det Fornødne. Hvilket herved, ifølge Placaten 21 April 1824, bekjendtgjøres. Gram. Knuhtenborg den 13 Jan. 1836.
Lolland-Falsters Stifts-Tidende, 1836-01-19
En for Kjøbmandsnæring, især Kornhandel, fordeelagtig beliggende Gaard i Stubbekjøbing, med Boutik=Indretning, Loftsrum til omtrent 1500 Tdr. Korn, betydelig Grund, Hauge og fra denne directe Adgang til Stranden, er at erholde tilkjøbs paa billige Vilkaar, saavel hvad Kjøbesum som contant Udbetaling angaaer. Lysthavende behage at henvende sig til Kjøbmand J. N. Scheel i samme By. Til en Arbeidsmand, med og uden Familie, som forstaaer at passe en Hauge, og som kan forevise gode Anbefalinger paa Flid og god Opførsel, er en Tjeneste at erholde til 1ste Mai d. A. Avis=Expeditionen giver nærmere Underretning En duelig Handelsbetjent, som har lært i Kjøbenhavn og conditioneret der en Deel Aar, ønsker sig Condition strax eller til første Mai. Særdeles gode Anbefalinger haves. Billet bedes indlagt paa dette Blads Contoir Mk. F. L. Nr. 21.